sagorsarker/bangla-wikipedia huggingface dataset:
মকবুল হোসেন (পাবনার রাজনীতিবিদ)

মো: মকবুল হোসেন (জন্ম: ২০ জানুয়ারি ১৯৫০) বাংলাদেশের পাবনা-৩ আসনের সাবেক সংসদ সদস্য। তিনি ২০০৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
মকবুল হোসেনের পৈতৃক বাড়ি পাবনা জেলার ভাঙ্গুড়া উপজেলার সরদারপাড়া গ্রামে। তিনি এসএসসি পাশ করেছেন।
কৃষি ও ব্যবসার সাথে জড়িত মকবুল হোসেন জাতীয় পার্টির রাজনীতির মাধ্যমে তার রাজনৈতিক জীবন শুরু করেন। ১৯৮৬ সালের নির্বাচনে জাতীয় পার্টির মনোনয়নে প্রথমবারের মতো ভাঙ্গুড়া উপজেলা পরিষদের চেয়ারম্যান নির্বাচিত হন। ১৯৯০সালে দ্বিতীয় বারের মতো জাতীয় পার্টির মনোনয়নে চেয়ারম্যান নির্বাচিত হন।১৯৯৬ সালের পরে তিনি বাংলাদেশ আওয়ামী লীগে যোগ দেন। এরপর ২০০১ সালের অষ্টম জাতীয় নির্বাচনে পাবনা ৩ আসনে নৌকা প্রতীক নিয়ে নির্বাচন করে পরাজিত হন। পরবর্তীতে তিনি নবম, দশম ও একাদশ জাতীয় সংসদ নির্বাচনে নির্বাচিত হন এবং তিনি বর্তমান সাংসদ। তিনি বর্তমানে বাংলাদেশ কৃষি মন্ত্রণালয় সংক্রান্ত সংসদীয় স্থায়ী কমিটির সভাপতি। তিনি ভাঙ্গুড়া উপজেলা আওয়ামী লীগের সাবেক সভাপতি এবং বর্তমানে পাবনা জেলা আওয়ামী লীগের সহসভাপতি পদে দায়িত্ব পালন করছেন।দ্বাদশ জাতীয় সংসদ নির্বাচনে তিনি পুনরায় নির্বাচিত হয়েছেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
গোলাম ফারুক খন্দকার প্রিন্স

গোলাম ফারুক খন্দকার প্রিন্স (জন্ম: ১৪ জানুয়ারি ১৯৬৯) বাংলাদেশের একজন রাজনীতিবিদ। তিনি পাবনা-৫ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
গোলাম ফারুক খন্দকার প্রিন্সের জন্ম ১৪ জানুয়ারি ১৯৬৯ সালে জন্ম পাবনা শহরের কৃষ্ণপুরে। তার পৈতৃক বাড়ি পাবনার আতাইকুলা ইউনিয়নের সাড়দিয়ার গ্রামে।
তার পিতা আবু তালেব খন্দকার বৃহত্তর পাবনা জেলা আওয়ামী লীগের সভাপতি হিসেবে ১৯৭৩ সাল থেকে ১৯৭৭ সাল পর্যন্ত দায়িত্ব পালন করেন। মাতা বেগম সুফিয়া খাতুন। দুই ভাই ও চার বোনের মধ্যে গোলাম ফারুক খন্দকার প্রিন্স তৃতীয়।
পাবনার লাইব্রেরি বাজারস্থ পিটিআই স্কুল থেকে তিনি প্রাথমিক শিক্ষা গ্রহণ করেন। তিনি পাবনার গোপালচন্দ্র ইনস্টিটিউশন থেকে ১৯৮৩ সালে এসএসসি এবং সরকারি এডওয়ার্ড কলেজ, পাবনা থেকে ১৯৮৫ সালে এইচএসসি পাস করেন। ঢাকা বিশ্ববিদ্যালয়ের আন্তর্জাতিক সম্পর্ক বিভাগে ১৯৮৬ সালে ভর্তি হয়ে ১৯৯০ সালে স্নাতক এবং ১৯৯২ সালে স্নাতকোত্তর ডিগ্রি লাভ করেন। ইউনিভার্সিটি অব এশিয়া প্যাসিফিক থেকে ২০০৭ সালে তিনি এলএলবি ডিগ্রি লাভ করেন।
গোলাম ফারুক খন্দকার প্রিন্স ১৯৮১ সালে তিনি সক্রিয় রাজনৈতিক জীবনের সূচনা করেন।
১৯৯০ সালে ঢাকা বিশ্ববিদ্যালয় কেন্দ্রীয় ছাত্রলীগের সহ-সাধারণ সম্পাদক নির্বাচিত হন।
১৯৯৪ সালে তিনি পাবনা জেলা ছাত্রলীগের সভাপতি নির্বাচিত হন।
১৯৯৭ সালে তিনি পাবনা জেলা যুব লীগের সাধারণ সম্পাদক নির্বাচিত হন।
২০০৫ সালে তিনি পাবনা জেলা আওয়ামী লীগের সাংগঠনিক সম্পাদক নির্বাচিত হন।
২৯ ডিসেম্বর ২০০৮ সালে অনুষ্ঠিত নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পাবনা-৫ আসন থেকে সংসদ সদস্য নির্বাচিত হন।
৫ জানুয়ারি ২০১৪ সালে অনুষ্ঠিত দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি পাবনা-৫ আসন থেকে সংসদ সদস্য নির্বাচিত হন। দশম জাতীয় সংসদে তিনি পররাষ্ট্র মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।
২০১৪ সালের ২০ ডিসেম্বর পাবনা জেলা আওয়ামী লীগের সম্মেলনে তিনি পাবনা জেলা আওয়ামী লীগের সাধারণ সম্পাদক নির্বাচিত হন।
৩০ ডিসেম্বর ২০১৮ সালে অনুষ্ঠিত একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পাবনা-৫ আসন থেকে সংসদ সদস্য নির্বাচিত হন তিনি। একাদশ জাতীয় সংসদে তিনি পররাষ্ট্র মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।
১৯ ফেব্রুয়ারি ২০২২ সালে পাবনা জেলা আওয়ামী লীগের সম্মেলনে তিনি পুনরায় পাবনা জেলা আওয়ামী লীগের সাধারণ সম্পাদক নির্বাচিত হন।
৭ জানুয়ারি ২০২৪ সালে অনুষ্ঠিত দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে পাবনা-৫ আসন থেকে সংসদ সদস্য নির্বাচিত হন। তিনি সড়ক পরিবহন ও সেতু মন্ত্রণালয় সম্পর্কিত স্থায়ী কমিটি, রেলপথ মন্ত্রণালয় সম্পর্কিত স্থায়ী কমিটি এবং পার্বত্য চট্টগ্রাম বিষয়ক মন্ত্রণালয় সম্পর্কিত স্থায়ী কমিটির সদস্য।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
গোলাম ফারুক খন্দকার প্রিন্সের স্ত্রী সানজিদা খাতুন। এই দম্পতীর এক ছেলে ও এক মেয়ে।
ফরহাদ হোসেন

ফরহাদ হোসেন দোদুল (জন্ম: জন্ম: ৫ জুন ১৯৭২) একজন বাংলাদেশী অধ্যাপক, রাজনীতিবিদ ও মেহেরপুর-১ আসনের সাবেক সাংসদ। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
ফরহাদ হোসেন মেহেরপুর জেলার মেহেরপুর সদর উপজেলার বোস পাড়া এলাকায় ৫ জুন ১৯৭২ সালে জন্মগ্রহণ করেন। তার বাবা ছিলেন বঙ্গবন্ধু শেখ মুজিবুর রহমানের ঘনিষ্ঠ সহচর, মেহেরপুর জেলা আওয়ামী লীগের প্রতিষ্ঠাতা সভাপতি ও বাংলাদেশের স্বাধীনতা যুদ্ধের অন্যতম প্রধান সংগঠক ছহিউদ্দীন বিশ্বাস। ফরহাদ হোসেন বি এল কলেজ, ঢাকা বিশ্ববিদ্যালয় থেকে অধ্যয়ন করেন। তিনি রাজনৈতিক পরিবারে জন্মগ্রহণ করেছেন এং সেই সূত্র ধরেই ১১ তম জাতীয় সংসদ নির্বাচনে মেহেরপুর-১ আসনের হয়ে আওয়ামী লীগ থেকে মনোনয়ন পান এবং জয় লাভ করেন।
তার পিতা মোহাম্মদ সহিউদ্দিন মুক্তিযুদ্ধা ছিলেন। তিনি (মোহাম্মদ সহিউদ্দিন) তৎকালীন কুষ্টিয়া-৫ ও মেহেরপুর-১ আসনের সংসদ সদস্য ছিলেন।
তিনি সৈয়দ নজরুল ইসলামের ভাতিজি সৈয়দ মোনালিসা ইসলাম শিলার সাথে বিবাহ বন্ধনে আবদ্ধ হন ২০০৪ সালে। তার স্ত্রী হিসাবে স্থানীয় জেলা যুব মহিলা লীগের সহসভাপতি। সামিন ও মাহিন নামে তার দুটি ছেলে সন্তান রয়েছে।
ফরহাদ হোসেন ২০১৪ সালের ডিসেম্বরে অনুষ্ঠিত সংসদ নির্বাচনে মেহেরপুর-১ আসন থেকে থেকে বাংলাদেশ আওয়ামী লীগের হয়ে সংসদ সদস্য নির্বাচিত হন।
২০১৮ সালের একাদশ জাতীয় সংসদ নির্বাচনেও তিনি মেহেরপুর-১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।
৭ জানুয়ারি ২০১৯ থেকে ১০ জানুয়ারি ২০২৪ পর্যন্ত তিনি জনপ্রশাসন মন্ত্রণালয়ের প্রতিমন্ত্রী হিসেবে দায়িত্ব পালন করেন।
২০২৪ সালের দ্বাদশ জাতীয় সংসদ নির্বাচনেও তিনি মেহেরপুর-১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।
১০ জানুয়ারি ২০২৪ থেকে ৫ আগস্ট ২০২৪ পর্যন্ত তিনি জনপ্রশাসন মন্ত্রণালয়ের মন্ত্রী হিসেবে দায়িত্ব পালন করেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
রেজাউল হক চৌধুরী (কুষ্টিয়ার রাজনীতিবিদ)

রেজাউল হক চৌধুরী (জন্ম: ১৪ এপ্রিল ১৯৫৪) বাংলাদেশের কুষ্টিয়া-১ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
রেজাউল হক চৌধুরীর পৈতৃক বাড়ি কুষ্টিয়া জেলার দৌলতপুর উপজেলার সোনাইকুন্ডি গ্রামে। তিনি এইচএসসি পাশ করেছেন।
রেজাউল হক চৌধুরী ২০১৪ সালের দশম জাতীয় সংসদ নির্বাচনে তিনি কুষ্টিয়া-১ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন।
২০২৪ সালের দ্বাদশ জাতীয় সংসদ নির্বাচনে তিনি কুষ্টিয়া-১ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
মাহবুবউল আলম হানিফ

মাহবুবউল আলম হানিফ (জন্ম: ২ জানুয়ারি ১৯৫৯)তিনি বাংলাদেশ আওয়ামী লীগ এর যুগ্ম সাধারণ সম্পাদক এবং বাংলাদেশের কুষ্টিয়া-৩ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
মাহবুবউল আলম হানিফ ১৯৫৯ সালের ২ জানুয়ারি তার পৈতৃক বাড়ি কুষ্টিয়া জেলার ভেড়ামারা উপজেলার ষোলদাগ গ্রামে জন্মগ্রহণ করেন। তার বাবা রেলওয়ের কর্মকর্তা থাকার সুবাদে তিনি পাকশী রেলওয়ে কলোনীতে বড় হয়েছেন। আর এখানেই তিনি প্রাথমিক ও মাধ্যমিক পর্যায়ের লেখাপড়া সম্পন্ন করেন। পরবর্তীতে তিনি ঢাকা কলেজে ভর্তি হন, কলেজ জীবনে তিনি সক্রিয়ভাবে ঢাকা কলেজ ছাত্রলীগের রাজনীতিতে অংশগ্রহণ করেন। পরবর্তীতে ঢাকা বিশ্ববিদ্যালয় থেকে ব্যবস্থাপনা বিভাগে সম্মানসহ স্নাতক ও স্নাতকোত্তর ডিগ্রী অর্জন করেন।
মাহবুবউল আলম হানিফ ঢাকা কলেজে পড়াকালীন সময়ে ছাত্র রাজনীতির সাথে সম্পৃক্ত হন এবং বাংলাদেশ ছাত্রলীগে যোগদান করেন।
১৯৯৬ সালে ৭ম জাতীয় সংসদ নির্বাচনে কুষ্টিয়া-২ আসনে (মিরপুর-ভেড়ামারা) দলীয় সংসদ প্রার্থী হিসাবে অংশগ্রহণ করেন। ২০০১ সালের ৮ম জাতীয় সংসদ নির্বাচনে একই আসন থেকে পুনরায় নির্বাচনে অংশগ্রহণ করে। এবং ২০০৭-এর সংসদ নির্বাচনে পার্শ্ববর্তী কুষ্টিয়া-১ আসনে (দৌলতপুর) দলীয় মনোনয়ন প্রাপ্ত হলেও দেশের তৎকালীন রাজনৈতিক পরিস্থিতিতে উক্ত নির্বাচন স্থগিত করা হয়। ২০০৮ সালে ৯ম জাতীয় সংসদ নির্বাচনে কুষ্টিয়া-২ আসনে দলের মনোনীত প্রার্থী হলেও জোটগত নির্বাচনের স্বার্থে প্রার্থীতা প্রত্যাহার করে নেন।
২০০৯ সালে বাংলাদেশ আওয়ামীলীগের ১৮তম কাউন্সিলের মাধ্যমে প্রথম বারের মত তিনি কেন্দ্রীয় কমিটির যুগ্ম-সাধারণ সম্পাদক পদ লাভ করেন। পরবর্তীতে ২০১২, ২০১৬ ও ২০১৯ সালে অনুষ্ঠিত ১৯, ২০ ও ২১তম কাউন্সিলেও তাকে যুগ্ম-সাধারণ সম্পাদক পদে পুনঃ দায়িত্ব প্রদান করা হয়। ২০১০ সাল হতে ২০১৩ সাল পর্যন্ত মাননীয় প্রধানমন্ত্রীর বিশেষ সহকারী হিসাবে দায়িত্ব পালন করেন।
২০১৪ সালের ১০ম জাতীয় সংসদ নির্বাচনে কুষ্টিয়া-৩ আসন থেকে দলীয় প্রার্থী হিসেবে নির্বাচন করে প্রথম বারের মত জাতীয় সংসদের সদস্য নির্বাচিত হন।
২০১৮ সালে অনুষ্ঠিত ১১তম জাতীয় সংসদ নির্বাচনে একই আসন থেকে পুনরায় সংসদ সদস্য নির্বাচিত হন।
তিনি আওয়ামী লীগের ২১তম কাউন্সিলের মাধ্যমে পুনঃ কেন্দ্রীয় কমিটির যুগ্ম-সাধারণ সম্পাদক নির্বাচিত হন, এবং বর্তমানে এই দায়িত্ব পালন করছেন। এছাড়া তিনি প্রাথমিক জীবনে ভেড়ামারা থানা আওয়ামীলীগের সদস্য হিসাবে তিনি আনুষ্ঠানিকভাবে রাজনৈতিক যাত্রা শুরু করেছিলেন, এরপর কুষ্টিয়া জেলা আওয়ামীলীগের সদস্য, যুগ্ম-সাধারণ সম্পাদক এবং সহ-সভাপতি হিসাবে দায়িত্ব পালন করেন।
২০২৪ সালের দ্বাদশ জাতীয় সংসদ নির্বাচনে তিনি কুষ্টিয়া-৩ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
এরপরে আওয়ামীলীগের অন্যান্য নেতাদের মতো তার নামেও অনেকগুলো মামলা দায়ের হয়। মামলাগুলোর অধিকাংশই কুষ্টিয়া সদর মডেল ও কুষ্টিয়া জেলার অন্যান্য থানায় দায়ের করা হয়। হানিফের নামে হওয়া উল্লেখযোগ্য মামলাগুলো নিম্নরূপ:
জুরাছড়ি থানা

জুরাছড়ি থানা বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি থানা।
জুরাছড়ি থানা গঠিত হয় ১৯৭৬ সালে।
জুরাছড়ি উপজেলার ৪টি ইউনিয়নের প্রশাসনিক কার্যক্রম জুরাছড়ি থানার আওতাধীন।
সুজান হেওয়ার্ড

সুজান হেওয়ার্ড (; জন্ম: ৩০ জুন ১৯১৭ - ১৪ মার্চ ১৯৭৫) ছিলেন একজন মার্কিন অভিনেত্রী ও গায়িকা। ফ্যাশন মডেল হিসেবে কর্মজীবন শুরু পর ১৯৩৭ সালে তিনি হলিউডে আসেন এবং একটি চলচ্চিত্রে চুক্তিবদ্ধ হওয়ার পর এর ধারাবাহিকতায় পরবর্তী কয়েক বছর কয়েকটি চলচ্চিত্রে ছোট পার্শ্ব ভূমিকায় অভিনয় করেন।
১৯৪০-এর দশকের শেষের দিকে তার চলচ্চিত্র ভূমিকার মান বাড়তে থাকে এবং তিনি "স্ম্যাশ-আপ, দ্য স্টোরি অব আওম্যান" (১৯৪৭) চলচ্চিত্রে তার নাট্যধর্মী কাজের জন্য শ্রেষ্ঠ অভিনেত্রী বিভাগে তার প্রাপ্ত পাঁচটি একাডেমি পুরস্কারের মনোনয়নের প্রথম মনোনয়ন লাভ করেন। তিনি ১৯৫০-এর দশক জুড়ে সফলতার সাথে অভিনয় চালিয়ে যান এবং "মাই ফুলিশ হার্ট" (১৯৪৯), "উইথ আ সং ইন মাই হার্ট" (১৯৫২) ও "আই উইল ক্রাই টুমরো" (১৯৫৫) চলচ্চিত্রে অভিনয়ের জন্য আরও তিনটি একাডেমি পুরস্কারের মনোনয়ন লাভ করেন। অবশেষে তিনি "আই ওয়ান্ট টু লিভ!" (১৯৫৮) চলচ্চিত্রে বারবারা গ্রাহাম চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন।
হেওয়ার্ডের দ্বিতীয় বিয়ের ও জর্জিয়ায় চলে যাওয়ার কারণে তার চলচ্চিত্রে অভিনয়ের পরিমাণ কমতে থাকে। তবুও তিনি ১৯৭২ সাল পর্যন্ত চলচ্চিত্র ও টেলিভিশনে অভিনয় চালিয়ে যান। তিনি ব্রেইন ক্যান্সারে আক্রান্ত হয়ে ১৯৭৫ সালে মারা যান।
অ্যান্টনি মান

অ্যান্টনি মান (; জন্ম: ৩০ জুন ১৯০৬ - ২৯ এপ্রিল ১৯৬৭) ছিলেন একজন মার্কিন অভিনেতা ও চলচ্চিত্র পরিচালক। তিনি তার নোয়া চলচ্চিত্র ও পশ্চিমা ধাঁচের চলচ্চিত্রের জন্য বেশি পরিচিত। পরিচালক হিসেবে তাকে তার পশ্চিমা ধাঁচের চলচ্চিত্রগুলোতে চিত্রগ্রাহক জন আল্টন ও অভিনেতা জেমস স্টুয়ার্টের সাথে কাজ করতে দেখা যায়। তিনি ১৯৫৮ সালে "গড্‌স লিটল একর" চলচ্চিত্র পরিচালনা করে ভেনিস চলচ্চিত্র উৎসবে শ্রেষ্ঠ পরিচালনার জন্য গোল্ডেন লায়নের মনোনয়ন লাভ করেন এবং ১৯৬১ সালে "এল সিড" চলচ্চিত্র পরিচালনা করে শ্রেষ্ঠ চলচ্চিত্র পরিচালক বিভাগে গোল্ডেন গ্লোব পুরস্কারের মনোনয়ন লাভ করেন।
তিনি ১৯৬৭ সালে ৬০ বছর বয়সে মারা যান।
শিক্ষা সত্র

শিক্ষা সত্ৰ হল পশ্চিমবঙ্গের বীরভূম জেলার শ্রীনিকেতনের একটি বিদ্যালয়। এটি বিশ্বভারতী বিশ্ববিদ্যালয়ের অধীনে ১৯২৪ খ্রিষ্টাব্দে প্রতিষ্ঠিত হয়।
শিক্ষা সত্ৰ বিদ্যালয়টি ১৯২৪ খ্রিষ্টাব্দে শান্তিনিকেতনে প্রতিষ্ঠিত হয় এবং পরবর্তীতে ১৯২৯ খ্রিষ্টাব্দে বিদ্যালয়টি শ্রীনিকেতনে স্থানান্তরিত হয়। বিদ্যালয়টি গ্রামের ছেলেমেয়েদের শিক্ষাদানের জন্য বিশেষত প্রতিষ্ঠা করা হয়।
বিদ্যালয়ে প্রায় ৮০০ ছাত্রছাত্রী শিক্ষা লাভ করে। প্রতিটি শ্রেণিতে গড়ে ৩০ জন শিক্ষার্থী থাকে প্রতিটি শ্রেণিতে তিনটি বিভাগ তথা 'ক', 'খ' ও 'গ' বিভাগ। একাদশ ও দ্বাদশ শ্রেণির দুটি বিভাগ তথা কলা বিভাগ ও বিজ্ঞান বিভাগ।
কার্ল মালডেন

কার্ল মালডেন (; জন্ম: ম্লাদেন গেয়র্গ সেকুলোভিচ; সার্বীয় সিরিলিক: Младен Ђорђе Секуловић; ২২ মার্চ ১৯১২ - ১ জুলাই ২০০৯) ছিলেন একজন মার্কিন অভিনেতা। তিনি চরিত্র অভিনেতা হিসেবে তার কর্মজীবন শুরু করেন এবং ৬০ বছরের অধিক সময় মঞ্চ, চলচ্চিত্র ও টেলিভিশনে তার চরিত্রে বুদ্ধিদীপ্ত গভীরতা ও শুদ্ধতা নিয়ে আসেন। তন্মধ্যে উল্লেখযোগ্য হল "আ স্ট্রিটকার নেমড ডিজায়ার" (১৯৫১), যার জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন, এবং "অন দ্য ওয়াটারফ্রন্ট" (১৯৫৪), "পলিয়ানা" (১৯৬০) ও "ওয়ান আইড জ্যাকস" (১৯৬১)। মালডেন পরবর্তীতে হলিউডের "বেবি ডল", "হাউ দ্য ওয়েস্ট ওয়াজ ওন", ও "প্যাটন" চলচ্চিত্রে অভিনয় করেন। টেলিভিশনে তিনি ১৯৭০-এর অপরাধ নাট্যধর্মী "দ্য স্ট্রিটস অব সান ফ্রান্সিস্কো" ধারাবাহিক লেফটেন্যান্ট মাইক স্টোন ও "আমেরিকান এক্সপ্রেস" ধারাবাহিকে স্পোকসম্যান চরিত্রে অভিনয় করেন।
চলচ্চিত্র ও সংস্কৃতি সমালোচক চার্লস চ্যাম্পলিন মালডেনকে আমজনতার একজন বলে অভিহিত করেন, "কিন্তু তার ব্যপ্তি সমাজের উঁচু থেকে নিচু পর্যন্ত চলাচল করে এবং তার বুদ্ধির মাত্রা নায়কোচিত থেকে শুরু করে সাধারণ ভদ্র মানুষ পর্যন্ত ব্যপ্ত।" তার মৃত্যুর সময় তাকে "তার সময়ের সেরা চরিত্র অভিনেতাদের একজন" বলে উল্লেখ করা হয়। মালডেন ১৯৮৯ থেকে ১৯৯২ সাল পর্যন্ত একাডেমি অব মোশন পিকচার আর্টস অ্যান্ড সায়েন্সেসের সভাপতি ছিলেন।
যদি একদিন

যদি একদিন ২০১৯ সালে মুক্তিপ্রাপ্ত বাংলাদেশী চলচ্চিত্র। ছবিটি পরিচালনা করেছেন মুহাম্মদ মোস্তফা কামাল রাজ ও প্রযোজনা করেছেন বেঙ্গল মাল্টিমিডিয়া লিমিটেড। চিত্রনাট্য লিখেছেন মুহাম্মদ মোস্তফা কামাল রাজ এবং আসাদ জামান। এই চলচ্চিত্রে মূল চরিত্রগুলোতে অভিনয় করছেন তাহসান রহমান খান, শ্রাবন্তী চট্টোপাধ্যায়, তাসকিন রহমান ও শিশুশিল্পী আফরীন শিখা। ‘যদি একদিন’ মুহাম্মদ মোস্তফা কামাল রাজের পঞ্চম ছবি।
ছবিটির গল্প একটি পরিবারকে কেন্দ্র করে গড়ে উঠেছে। এতে বাবা-মেয়ের অন্য রকম স্নেহ-ভালোবাসা গল্প তুলে ধরা হয়েছে। সিনেমায় বাবা ফয়সালের চরিত্রে অভিনয় করেছেন তাহসান ও মেয়ে রূপকথার চরিত্রে আফরীন শিখা।
যদি একদিন চলচ্চিত্রের সংগীত পরিচালনা এবং ছবির আবহসংগীত করেছেন নাভেদ পারভেজ। গান তৈরি করেছেন হৃদয় খান, ইমরান ও নাভেদ পারভেজ।
চলচ্চিত্রটি প্রথমদিন ২২টি প্রেক্ষাগৃহে মুক্তি পায় ।
প্রায়-ইতিহাস

প্রায়-ইতিহাস বলতে সেই সময়কে বোঝায় যখনকার লিখিত উপাদান পাওয়া গেছে, কিন্তু তা আজও পড়া যায়নি। এটি প্রাক-ইতিহাস ও ইতিহাস যুগের মধ্যবর্তী সময়কাল। মেহেরগড় সভ্যতা হল একটি প্রায়-ইতিহাস যুগের একটি সভ্যতা। হরপ্পা সভ্যতায় লিপির প্রচলন হয়েছিল কিন্তু, “সিন্ধু লিপি” নামে হরপ্পা সভ্যতার এই লিপির পাঠোদ্ধার করা সম্ভব হয়নি। তবে বিভিন্ন ঐতিহাসিক তাম্র ব্রোঞ্জ ব্যবহারের সূত্রপাত থেকে লৌহ যুগের সূচনা পর্যন্ত কাল পর্বটিকে প্রায় ঐতিহাসিক যুগ চিহ্নিত করেছেন। ১৯৫১ খ্রিস্টাব্দে ক্রিস্টোফার হকার প্রথম বিশ্ব প্রাগৈতিহাসিক সম্মেলনে সভাপতির ভাষনে প্রায় ইতিহাস সম্বন্ধীয় ধারণা প্রকাশ করেন। খ্রিস্টপূর্ব পাঁচ হাজার থেকে এক হাজার দুই শত খ্রিস্ট -পূর্বাব্দ পর্যন্ত সময়কাল হল প্রায় ইতিহাস পর্ব। ভারতের ক্ষেত্রে তাম্র ব্রঞ্জ থেকে লৌহ যুগের সূচনা কাল পর্যন্ত সময়কালকে প্রায় ইতিহাস পর্ব হিসাবে বোঝানো হয়।
মালতীপুর বিধানসভা কেন্দ্র

মালতীপুর (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র।
মালতীপুর বিধানসভা আসনের ২০৯ টি বুথ রয়েছে, যার মধ্যে ১৪৪ টি অংশ রয়েছে (১ থেকে অংশ ১৪৪) চাঁচল-২ উন্নয়ন ব্লকের অন্তর্গত এবং অবশিষ্ট রাতুয়া-২ উন্নয়ন ব্লকের অন্তর্গত। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৭ নং মালতীপুর বিধানসভা কেন্দ্রটি চাঁচল-২ সমষ্টি উন্নয়ন ব্লক এবং মহারাজপুর, পীরগঞ্জ, শ্রীপুর-১ এবং শ্রীপুর-২ গ্রাম পঞ্চায়েত গুলি রাতুয়া-২ সমষ্টি উন্নয়ন ব্লক এর অন্তর্গত।
মালতীপুর বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত।
২০১১ সালের নির্বাচনে, আরএসপি'র আব্দুল রহিম বক্সী তার নিকটতম প্রতিদ্বন্দ্বী নির্দলের আল-বেরুনিকে পরাজিত করেন।
আল-বেরুনী, একজন নির্দল প্রার্থী হিসেবে কংগ্রেস জিলা পরিষদের সদস্য ছিলেন।
হোরাসনাম

হোরাসনাম (ইংরেজি - "Horusname") হল মিশরীয় ফারাওদের পাঁচধরনের নামের মধ্যে একটি। আদি ও পুরাতন রাজত্বের যুগে চতুর্থ রাজবংশের ফারাওদের পর্যন্ত মিশরের সম্রাটদের এই একধরনের নামই পাওয়া গিয়েছে।
হোরাসনাম হল বাস্তবে একটি গৃহীত উপাধি। ফারাওরা হলেন আসলে স্বর্গের প্রধান দেবতা হোরাসের পার্থিব প্রতিনিধি - এই বিশ্বাস থেকেই এইধরনের নামের উৎপত্তি। এক্ষেত্রে যে হায়ারোগ্লিফিক চিত্রগুলি দ্বারা ফারাও'এর নাম বোঝানো হয়, তা সাধারণভাবে একটি আয়তাকার রেখার মধ্যে অবস্থান করে। এর নিচের অংশে থাকে একটি সেরেখ, এক আয়তাকার অলঙ্করণ বিশেষ, যা প্রাসাদ ও রাজসভার চিহ্ন হিসেবে ব্যবহৃত হয়। আর ফারাও'এর নামের উপর একটি বাজপাখির চিত্র অঙ্কিত থাকে, যা দেবতা হোরেসকে বোঝাতে ব্যবহৃত হয়। অর্থাৎ, পুরো চিত্রটির মানে দাঁড়ায় যে চিত্রলিপি দ্বারা চিহ্নিত নামের অধিকারী ব্যক্তি দেবতা হোরেসের প্রতিনিধি হিসেবে রাজসভায় (সেরেখ দ্বারা চিহ্নিত) রাজা হিসেবে অধিষ্ঠান করেন। কিন্তু যেহেতু অনেক ফারাওই এইভাবে সেরেখের উপরে দেবতা হোরাসের চিহ্ন হিসেবে বাজপাখির চিত্র খোদাই করে নিজেদের নাম প্রকাশ করেননি, তাই আজকাল মিশরতত্ত্ববিদরা হোরাসনামের থেকে সেরেখ নামের উপরই বেশি গুরুত্ব আরোপ করে থাকেন। তাছাড়া পুরাতন রাজত্বের শেষের দিক থেকে ফারাওরা যত বেশি নিজেদের দেবতা ওসিরিসকেন্দ্রিক মিথোলজির সাথে যুক্ত করে ফেলেন, হোরাসনামের চল ততই পরিত্যক্ত হয়।
এখনও পর্যন্ত মিশরের ফারাওদের যতধরনের রাজকীয় উপাধি আবিস্কৃত হয়েছে, হোরাসনাম নিঃসন্দেহে তাদের মধ্যে প্রাচীনতম। ৩৪০০ খ্রিস্টপূর্বাব্দের "দ্বিতীয় নাকাদা" বা গেরজে সংস্কৃতির সময়েই তার উদ্ভবের সাক্ষ্য খুঁজে পাওয়া গেছে। সেই সময় থেকে শুরু করে প্রথম রাজবংশের আমল পর্যন্ত আবিস্কৃত বিভিন্ন সাক্ষ্য প্রমাণাদির দ্বারা তার ক্রমবিকাশও চিহ্নিত হয়েছে। প্রথম দিকে এইধরনের চিত্রলিপিতে সেরেখগুলির সাথে ফারাও'এর কোনও ব্যক্তিনামের উল্লেখ থাকত না। তার পরের পর্যায়ে সেরেখগুলির পাশে এই ব্যক্তিনামের উল্লেখের চল হয়, যদিও তখনও সময়ে সময়ে দেখা গেছে ব্যক্তিনাম উহ্য থেকে গেছে। কখনও কখনও আবার সেরেখের উপরে কোনও হোরাস চিহ্ন দেখতে পাওয়া যায় না, আবার কখনও দেখা যায়, হোরাসের পায়ের তলায় সেরেখটি উলটোভাবে চিত্রিত। ফারাও কা'র হোরাসনাম এই শেষোক্ত ধরনের প্রকৃষ্ট উদাহরণ। তৃতীয় নাকাদা সংস্কৃতির মধ্য ও শেষভাগ (৩২০০ - ৩০৩০ খ্রিস্টপূর্বাব্দ) থেকে দেখা যায় ফারাওরা সেরেখের মধ্যে তাদের ব্যক্তিনাম লিখতে শুরু করেছেন; প্রথম দিকের এইধরনের নামের প্রকৃষ্ট উদাহরণ ফারাও কা ও দ্বিতীয় স্করপিয়নের আবিষ্কৃত হোরাসনাম। এঁদের সময় থেকেই সেরেখগুলি পরবর্তীকালের অনুরূপ হয়ে ওঠে। তবে প্রথম রাজবংশের সময়কালীন কিছু নামের ক্ষেত্রে কিছু অদ্ভুত প্রবণতা লক্ষ করা গেছে। ফারাও হোর-আহা, কা-আ ও রাণী মেরিৎ-নেইৎ'এর সমাধিস্থল থেকে বেশ কিছু কাদামাটির ফলক উদ্ধার হয়েছে, যেখানে ফারাও নারমের থেকে ফারাও কা পর্যন্ত সমস্ত ফারাও'এর হোরাসনাম লিপিবদ্ধ আছে, কিন্তু তাদের কোনওটির সাথেই কোনও সেরেখ নেই। এর সঠিক কারণ বোঝা সম্ভব হয়নি, তবে এর থেকে অনেকেই আন্দাজ করেন যে ফারাওদের নাম লেখার এই ঐতিহ্যটির মধ্যে আরও জটিলতা বিদ্যমান।
জুরাছড়ি ইউনিয়ন

জুরাছড়ি বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।
জুরাছড়ি ইউনিয়নের আয়তন ২৩,০৪০ একর (৯৩.২৪ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ৯,৩৬৯জন। এর মধ্যে ৮,৮৯৯জন বৌদ্ধ, ৩৫১জন মুসলিম, ১১৪জন হিন্দু, ৫জন খ্রিস্টান ।
জুরাছড়ি উপজেলার মধ্যাংশ জুড়ে জুরাছড়ি ইউনিয়নের অবস্থান। জুরাছড়ি উপজেলা সদর এ ইউনিয়নে অবস্থিত। এ ইউনিয়নের উত্তর-পশ্চিমে বনযোগীছড়া ইউনিয়ন, পশ্চিমে রাঙ্গামাটি সদর উপজেলার বালুখালী ইউনিয়ন, দক্ষিণে মৈদং ইউনিয়ন ও বিলাইছড়ি উপজেলার ফারুয়া ইউনিয়ন, পূর্বে দুমদুম্যা ইউনিয়ন ও বরকল উপজেলার আইমাছড়া ইউনিয়ন এবং উত্তরে বরকল উপজেলার আইমাছড়া ইউনিয়ন অবস্থিত।
জুরাছড়ি ইউনিয়ন জুরাছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "জুরাছড়ি", "কুসুমছড়ি" এবং "লুলাংছড়ি" এ ৩টি মৌজা নিয়ে গঠিত।
ওয়ার্ডভিত্তিক এ ইউনিয়নের গ্রামগুলো হল:
জুরাছড়ি ইউনিয়নের সাক্ষরতার হার ৩৯.৯২%। এ ইউনিয়নে ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ২০টি প্রাথমিক বিদ্যালয় রয়েছে।
জুরাছড়ি ইউনিয়নে যোগাযোগেরর প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে। উপজেলা সদরের অভ্যন্তরে মোটর সাইকেল এবং পানি পথে নৌকার মাধ্যমে যোগাযোগ করা হয়।
জুরাছড়ি ইউনিয়নের মধ্য দিয়ে প্রবাহিত হচ্ছে সুবলং খাল এবং খাগড়াছড়ি খাল।
জুরাছড়ি ইউনিয়নের প্রধান ৩টি হাট-বাজার হল জুরাছড়ি যক্ষ্মা বাজার, উপজেলা সদর বাজার এবং ডেবাছড়া মগবাজার।
বিশ্ব ক্রীড়া সাংবাদিক দিবস

১৯২৪ সালের ২ জুলাই ফ্রান্সে প্রতিষ্ঠিত হয় ইন্টারন্যাশনাল স্পোর্টস প্রেস অ্যাসোসিয়েশন (এআইপিএস)। এই দিনটিকে স্মরণ করে ১৯৯৫ সাল থেকে এআইপিএস-এর অধীনস্থ সকল সদস্য দেশগুলোত ক্রীড়া সাংবাদিক দিবস পালন করা হয়। বাংলাদেশসহ বিশ্বের অন্যান্য দেশে প্রতি বছর দিবসটি পালিত হয়।
মুহাম্মদ মোস্তফা কামাল রাজ

মুহাম্মদ মোস্তফা কামাল রাজ (জন্ম: ১০ আগস্ট) বাংলাদেশের একজন স্বনামধন্য টিভি নাটক ও চলচ্চিত্র পরিচালক নির্মাতা। তার পরিচালিত "প্রজাপতি" মুক্তি পায় ২০১১ সালের ৭ নভেম্বর। এ চলচ্চিত্রটিতে অভিনয় করেছেন মৌসুমী, জাহিদ হাসান, মোশাররফ করিম। এ চলচ্চিত্রটি শ্রেষ্ঠ সংগীত পরিচালক, শ্রেষ্ঠ গীতিকার এবং শ্রেষ্ঠ শিল্পী (নারী) ক্যাটাগরিতে জাতীয় চলচ্চিত্র পুরস্কার লাভ করে। এছাড়া রাজের পরিচালিত চলচ্চিত্র ছায়া-ছবি (২০১৩), তারকাঁটা (২০১৪), সম্রাট (২০১৬), "যদি একদিন" (২০১৮) সালে মুক্তি পায়। তিনি জনপ্রিয় পরিচালক মোস্তফা সরয়ার ফারুকীর সাথে দীর্ঘদিন সহকারী পরিচালক হিসেবে কাজ করেছেন।
রাজের জন্ম ১০ আগস্ট নরসিংদী জেলায়। তিনি নিউ মডেল উচ্চ বিদ্যালয় ও ঢাকা কলেজ থেকে পড়াশোনা শেষ করেন।
তুন্ড

কোনো প্রাণির নাক, মুখ এবং চোয়াল সমন্বিত মুখের বর্ধিত অংশ হলো তুন্ড। কিছু প্রাণির ক্ষেত্রে সমতুল্য কাঠামোটি "মুখবন্ধ" () কিংবা রোস্ট্রাম নামে অভিহিত। এর গঠনের কারণে কোনো প্রাণিকে সহজেই থমকানো যায়, সঠিক বল প্রয়োগে প্রাণিটি সাময়িকভাবে জ্ঞানও হারাতে পারে। এজন্য অধিকাংশ প্রাণির ক্ষেত্রে তুন্ড হলো এর সর্বাপেক্ষা দূর্বল অংশগুলোর একটি।
বিভিন্ন আকারের স্তন্যপায়ী প্রাণীতে তুন্ড পাওয়া যায়। কিছু প্রাণির তুন্ড বাক্সের ন্যায়, যেমন– ভাল্লুক এবং বিড়াল। আবার কিছু প্রাণির তুন্ড হলো কোনাকৃতির। শুকরের তুন্ড চাপা ও সিলিন্ডাকৃতির।
সারাহ তৌমি

সারাহ তৌমি হলেন একজন তিউনিসীয় উদ্যোক্তা, যিনি দেশটিতে মরুকরণ প্রতিরোধী কর্মকাণ্ডে নিয়োজিত আছেন।
সারাহ তৌমি জন্মেছিলেন ফ্রান্সে। তার বাবা ছিলেন একজন তিউনিসীয় এবং মা ছিলেন ফরাসি। ২০০৮ সালে প্যারিসে থাকাকালীন সময়ে সারাহ তৌমি 'ড্রিম' নামে একটি পরিবেশবাদী সংগঠন প্রতিষ্ঠা করেছিলেন।
২০১২ সালে তিউনিসিয়ায় ফিরে আসার পর তিনি দেশটিতে 'সবার জন্য বাবলাগাছ' নামের একটি মরুকরণ প্রতিরোধী পরিকল্পনা হাতে নেন। দেশটির সফ্যাক্স প্রদেশের বির সালাহ গ্রামে তার দাদাবাড়িতে মরুকরণের প্রভাব দেখে প্রকল্পটি হাতে নেন। তিনি স্থানীয় নারীদের মরুকরণের দরুণ নগরে যেয়ে কম বেতনে চাকরি করতে বাধ্য হতে দেখেছেন।
তিউনিসিয়ার পরিবেশ মন্ত্রণালয় তার প্রকল্প গ্রহণ না করার পর তিউনিসিয়ার ব্যাংকগুলোতে প্রকল্পটির জন্য ঋণ চাইতে যেয়ে দেখেন যে, তিনি নারী বলে তাকে ঋণ দেওয়া হচ্ছে না। তিনি এই ঘটনা সম্পর্কে পরবর্তীতে বলেন, "সবসময় আমাকে না শুনতে হয়েছে, এটা ছিল আমার জন্য এক অনুপ্রেরণা। আমার উপর সমাজে নারীদের সমানাধিকার লাভের জন্য যুদ্ধ করার গুরুদায়িত্ব বর্তিয়েছে এবং এ জন্য 'সবার জন্য বাবলাগাছ' প্রকল্পটি হবে প্রথম পদক্ষেপ।" এরপর ,তিনি ব্যাংকে ব্যাংকে না ঘুরে লোকজনের কাছ থেকে টাকা সংগ্রহ শুরু করে তিনশ ইউরো জোগাড় করেন।
তিনি দেশটির স্থানীয় খামারিদের বাবলাগাছ থেকে আঠা নিয়ে তা বিক্রি করার জন্য উদ্বুদ্ধ করা ছাড়াও অনাবৃষ্টি প্রতিরোধী সজনে গাছ থেকে তেল সংগ্রহের মাধ্যমে আর্থিকভাবে লাভবান হতে উদ্বুদ্ধ করেন। তার প্রকল্পের সাথে যুক্ত থাকা প্রথম দিককার খামারি সবাই নারী হলেও তিনি পরবর্তীতে প্রকল্পটিতে নারী পুরুষ সমতা প্রতিষ্ঠিত হয়।
এই প্রকল্পটির জন্য তিনি একমাত্র আরব ও আফ্রিকান হিসেবে ২০১৬ সালে 'ফরবেস ৩০ আন্ডার ৩০' তালিকায় স্থান পান। প্রকল্পটি '১মিলিয়নট্রিজ৪তিউনিসিয়া' নামেও পরিচিত। প্রকল্পটির জন্য ২০১৬ সালে তিনি প্রথম তিউনিসীয় হিসেবে রোলেক্স উদ্যোগ পুরস্কার লাভ করেন।
২০১১ সালে তিনি হাতেম মাহবৌলি ও আসমা মনসৌরের সাথে তিউনিসীয় সামাজিক উদ্যোগ কেন্দ্র প্রতিষ্ঠা করেন, যা দেশটিতে সামাজিক উদ্যোগ নিয়ে কাজ করে চলেছে।
চর ভৈরবী ইউনিয়ন

চর ভৈরবী বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।
চর ভৈরবী ইউনিয়নের আয়তন ২,৫৬৯ একর।
২০১১ সালের পরিসংখ্যান অনুযায়ী চর ভৈরবী ইউনিয়নের জনসংখ্যা ১৪,৫৩৯ জন। এর মধ্যে পুরুষ ৭,৩৩৮ জন এবং মহিলা ৭,২০১ জন। মোট পরিবার ৩,৪২০টি।
হাইমচর উপজেলার সর্ব-দক্ষিণে চর ভৈরবী ইউনিয়নের অবস্থান। এ ইউনিয়নের উত্তর-পূর্বে আলগী দুর্গাপুর দক্ষিণ ইউনিয়ন, উত্তরে নীলকমল ইউনিয়ন, পশ্চিমে হাইমচর ইউনিয়ন, দক্ষিণ-পশ্চিমে বরিশাল জেলার হিজলা উপজেলার হিজলা গৌরাব্দি ইউনিয়ন এবং পূর্বে লক্ষ্মীপুর জেলার রায়পুর উপজেলার উত্তর চর আবাবিল ইউনিয়ন অবস্থিত।
চর ভৈরবী ইউনিয়ন হাইমচর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
এখানে ইউনিয়ন পরিষদের চেয়ারম্যান ও মেম্বার, গ্রাম পুলিশ, ইউনিয়ন ভূমি সহকারী কর্মকর্তা আছেন।
মোঃ নূরুল আলম চৌধুরী , ইউনিয়ন ভূমি সহকারী কর্মকর্তা চর ভৈরবী ইউনিয়ন ভূমি অফিস 
২০২২ সালের পরিসংখ্যান অনুযায়ী চর ভৈরবী ইউনিয়নের সাক্ষরতার হার ৬৪.৫%।
চরভৈরবী উচ্চ বিদ্যালয়, 
গাউসুল আজম আদর্শ দাখিল মাদ্রাসা, পাড়া বগুলা শ্বাজলীয়া দাখিল মাদ্রাসা, চরভৈরবী আজিজিয়া আজহারুল উলুম দাখিল মাদ্রাসা,
এম জে এস বালিকা উচ্চ বিদ্যালয় ও কলেজ।
চরভৈরবী ইউনিয়নের প্রধান হাট-বাজার গুলো হলো চরভৈরবী লঞ্চঘাট বাজার, গরম বাজার, আমতলী বাজার ইত্যাদি, চরভৈরবী নতুন বাজার।
চরভৈরবী লঞ্চঘাট সংলগ্ন এ ওয়ান চাইনিজ এন্ড রেস্টুরেন্ট।
শিমুল চোকদার (আওয়ামীলীগ) চেয়ারম্যান
কাজী নুসরাত জাহান ডায়না

কাজী নুসরাত জাহান ডায়না (জন্ম ১৮ সেপ্টেম্বর ১৯৮৪) একজন বাংলাদেশী অভিনেত্রী। "আলতা-সুন্দরী", "রাক্ষসী", এবং "বাজি" সহ টেলিভিশনের বিভিন্ন ধারাবাহিক নাটকে অভিনয়ের জন্য উল্লেখযোগ্য। ২০০৭ সালে তিনি একজন মডেল হিসাবে যাত্রা শুরু করেন, যেখানে তিনি একটি বিলবোর্ডের বিজ্ঞাপনের জন্য ছবি শুটিং করেছিলেন। ২০০৮ সালে তিনি একটি ধারাবাহিক নাটক "আলতা সুন্দরী"তে কাজ করার জন্য অডিশন দেন, উক্ত ধারাবাহিকে তিনি চঞ্চল চৌধুরী'র বিপরীতে মাসুমা নামের প্রধান চরিত্রে কাজ করেন।
পুরস্কৃত করা হয়েছে: চলচ্চিত্র জগতে নবাগত অভিনেত্রী হিসেবে,
চলচ্চিত্র: জাগো,
মুক্তির বছর-২০১০,
চরিত্রের নাম:রেশমা,
পরিচালক: খিজির হায়াত খান,
সহ-অভিনেতা: নাঈম।
পুরস্কার: শ্রেষ্ঠ অভিনেত্রী,
নাটক সিরিয়াল: আলতা সুন্দরী,
পরিচালক: সালাউদ্দিন লাভলু,
প্রচারিত হয়েছে: আরটিভি,
সন: ২০০৮-২০০৯,
চরিত্রের নাম: মাসুমা,
সহ-অভিনেতা: চঞ্চল চৌধুরী।
পুরস্কৃত করা হয়েছে: সহায়ক অভিনেত্রী হিসেবে,
টেলিফিল্ম: হিমগিরিতে জোড়া পালক,
পরিচালক: নূরুল আলম আতিক,
প্রচারিত হয়েছে: জিটিভি,
সন: ২০১৩,
সহ-অভিনেতা: সৈয়দ বাবু।
আসমা মনসৌর

আসমা মনসৌর (আরবি:أسماء منصور) হলেন একজন তিউনিসীয় উদ্যোক্তা ও নারী অধিকার কর্মী।
তিউনিসিয়ার এক রক্ষণশীল পরিবারে জন্ম হওয়া আসমা মনসৌর ছোটবেলা থেকেই বাবা মায়ের কঠোর শাসনে বেড়ে ওঠেন। পনের বছর বয়স থেকে তিনি তিউনিসিয়ার সমাজে নারীর অবস্থান নিয়ে লেখালেখি শুরু করেন। লেখালেখি শুরু করলেও তিনি পড়াশোনা চালিয়ে গিয়েছেন এবং ২০১০ সালে তিউনিসিয়ার মানৌবা বিশ্ববিদ্যালয় থেকে স্নাতক হন। ২০১৩ সালে তিনি স্নাতকোত্তর ডিগ্রি লাভ করেন।
ছাত্রাবস্থাতেই তিনি বিভিন্ন সংগঠনের নেতৃত্বে নিয়োজিত ছিলেন। তিনি ছাত্রাবস্থায় পিপলস মুভমেন্ট ফর হিউম্যান রাইটস লার্নিং নামে একটি মানবাধিকার সংগঠন প্রতিষ্ঠা করেছিলেন। সংগঠনটি তিউনিসীয় নাগরিকদের মানবাধিকার নিয়ে কাজ করত।
জাপান সফরের পর তিনি সেখানে সামাজিক উদ্যোগের প্রভাব তাকে আকর্ষণ করে। ২০১১ সালে তিনি হাতেম মাহবৌলি ও সারাহ তৌমির সাথে তিউনিসীয় সামাজিক উদ্যোগ কেন্দ্র প্রতিষ্ঠা করেন, যা দেশটিতে সামাজিক উদ্যোগ নিয়ে কাজ করে চলেছে।
২০১৪ সালে তিনি "বিবিসি ১০০ নারী" র তালিকায় স্থান পেয়েছিলেন। ২০১৬ সালের জুন মাসে তাকে আফ্রিকার ৪২ জন নবধারা প্রবর্তকদের মাঝে তাকে তিন নম্বরে রেখেছিল "ভেঞ্চারস আফ্রিকা" নামের একটি সাময়িকী।
মালয়েশীয় লেখিকাদের তালিকা

এটি মালয়েশিয়ায় জন্মগ্রহণকারী বা সেই দেশের সাথে ঘনিষ্ঠভাবে জড়িত লেখিকাদের একটি তালিকা ।
ফিলিস্তিনি লেখিকাদের তালিকা

এটি ফিলিস্তিনে জন্মগ্রহণকারী বা সেই অঞ্চলের সাথে ঘনিষ্ঠভাবে জড়িত নারী লেখিকাদের একটি তালিকা ।
লক্ষ্মি ভেনু

লক্ষ্মী ভেঙ্গু সুন্দরম ক্লেটনের যুগ্ম ব্যবস্থাপনা পরিচালক। তিনি বিশিষ্ট ভারতীয় ব্যবসায়ি পরিবারের একজন সদস্য।
লক্ষ্মী দক্ষিণ ভারতের ব্রাহ্মণ পরিবারে জন্মগ্রহণ করেন। তার পিতা হলেন ভেনু শ্রীনিবাসন ও মাতা মল্লিকা শ্রীনিবাস। লক্ষ্মীর বাবা-মা উভয়ই পৃথক বানিজ্জিক সাম্রাজ্য পরিচালনা করেন, যা তারা তাদের নিজ নিজ পিতৃপুরুষদের কাছ থেকে উত্তরাধিকার সূত্রে পেয়েছেন। ভেনু শ্রীনিবাসন তার পিতামহ দ্বারা প্রতিষ্ঠিত টিভিএস গ্রুপ (সুন্দরম-ক্লেটন গ্রুপ) পরিচালনা করেন, অন্যদিকে মল্লিকা শ্রীনিবাসন তার পিতা এ. সিভাসাইলাম দ্বারা প্রতিষ্ঠিত আমলগ্যামেশনস গ্রুপ ( টিএএফই গ্রুপ ) পরিচালনা করেন।
লক্ষ্মীর এক ভাই রয়েছে, নাম সুদর্শন ভেনু। লক্ষ্মী চেন্নাইয়ে বড় হয়েছেন এবং আদয়ারের সিশয়া স্কুলে পড়েছেন। তিনি ইয়েল বিশ্ববিদ্যালয় থেকে অর্থনীতিতে তার ডিগ্রি অর্জন করেন এবং তারপরে ওয়ারউইক বিশ্ববিদ্যালয় থেকে প্রকৌশল ব্যবস্থাপনায় ডক্টরেট করেন।
তিনি একটি বড় শিল্প পরিবারে জন্মগ্রহণ করেন। অল্প বয়সে লক্ষ্মী সুন্দরম ক্লেটন-এর যুগ্ম ব্যবস্থাপনা পরিচালক নিযুক্ত হন। 
লক্ষ্মী এখন পর্যন্ত দুবার বিয়ে করেছেন। ২০১১ সালে, তিনি ইনফোসিসের প্রতিষ্ঠাতা এনআর নারায়ণ মূর্তি ও সুধা মূর্তির ছেলে রোহান মুর্তি কে বিয়ে করেছিলেন।
মার্চ ২০১৮ সালে, ঘোষণা করা হয় যে লক্ষ্মী যোধপুরে অনুষ্ঠিত একটি ব্যক্তিগত অনুষ্ঠানের মধ্যে দিয়ে মহেশ গোগিনেনিকে বিয়ে করেছেন। মহেশ গোগিনেনি হলেন এন. জি. রাঙ্গার নাতি।
পল বেটনি

পল বেটনি (জন্ম মে ২৭ ১৯৭১) হলেন একজন ইংরেজ অভিনেতা। তিনি মার্ভেল সিনেম্যাটিক ইউনিভার্সে জে.এ.আর.ভি.আই.এস (জার্ভিস) হিসেবে কণ্ঠ অভিনয় এবং ভিশন হিসেবে অভিনয়ের জন্য জনপ্রিয়, যার মধ্যে বিশেষভাবে রয়েছে "আয়রন ম্যান" (২০০৮), "আয়রন ম্যান ২" (২০১০), "দি অ্যাভেঞ্জার্স" (২০১২), "আয়রন ম্যান ৩" (২০১৩), "" (২০১৫), "" (২০১৬), "" (২০১৮) চলচ্চিত্র। তিনি মূলধারার দর্শকের মনোযোগে পড়েন যখন তিনি "গ্যাংস্টার নং. ১" (২০০০) এবং পরিচালক ব্রায়ান হেলগেলেন্ডের চলচ্চিত্র "আ নাইট'স টেইল" (২০০১)-এ আবির্ভাব হন।
মেহেরুন নেসা

মেহেরুন নেসা (২০ আগস্ট, ১৯৪২ – ২৭ মার্চ, ১৯৭১) একজন বাংলাদেশি কবি এবং শহীদ বুদ্ধিজীবী। ১৯৭১ সালে পাকিস্তান সেনাবাহিনী পরিকল্পিতভাবে বাংলাদেশের বুদ্ধিজীবীদের হত্যা করেছিলো। কবি মেহেরুন নেসা হলেন তাদের একজন।
কবি মেহেরুন নেসা ২০ আগস্ট, ১৯৪২ সালে খিদিরপুর, কলকাতা, পশ্চিমবঙ্গ, তৎকালীন ব্রিটিশ ভারতে জন্ম গ্রহণ করেন। তিনি কখনো বিদ্যালয়ে যান নি। কিন্তু তিনি ছিলেন স্বশিক্ষিত। ভারত বিভাগের পর তিনি পরিবারের সাথে পূর্বপাকিস্তানে চলে আসেন।
মেহেরুন নেসা বাংলা একাডেমিতে কাজ করেছেন। এরপর ১৯৬১ সালে তিনি ফিলিপস রেডিও কোম্পানিতে কাজ শুরু করেন। তিনি ইউএসআইএস লাইব্রেরী ঢাকাতে, যা মার্কিন যুক্তরাষ্ট্রের তথ্য সংস্থা কর্তৃক পরিচালিত হতো, কাজ করতেন।
১৯৫৩ সালে তার প্রথম কবিতা চাষী প্রকাশিত হয় দৈনিক সংবাদ পত্রিকায়। তার কবিতায় রোমান্টিকতা এবং বাস্তবতার উপাদান বেশি থাকতো। তিনি কবিতার মধ্য দিয়ে তার রাজনৈতিক মতাদর্শ প্রকাশ করতেন। বাংলা ভাষাকে রাষ্ট্র ভাষা হিসেবে স্বীকৃতির জন্য তিনি আন্দোলনে যোগ দিয়েছিলেন। তার কবিতার মধ্যে দিয়ে এর সপক্ষে মতামত ব্যক্ত করতেন। তার কবিতা পাকিস্তানি খবর, দৈনিক পাকিস্তান, সংগ্রাম এবং ফিলিপস ম্যাগাজিন ইত্যাদিসহ কয়েকটি প্রকাশনা দ্বারা প্রকাশিত হয়েছিল।
১৯৬৯ সালের গণ অভ্যুত্থানের সাথে তিনি জড়িত হয়ে পড়েন। তিনি মিরপুরের অ্যাকশন কমিটির সদস্য ছিলেন। ২৩ মার্চ, ১৯৭১ সালে তিনি নিজ বাড়িতে স্বাধীন বাংলাদেশের পতাকা উত্তোলন করে সাহসের পরিচয় দিয়েছিলেন।
২৭ মার্চ, ১৯৭১ সালে ঢাকার মিরপুরের তার বাড়িতে বিহারীদের সাথে পাকিস্তানি সেনাবাহিনীর স্থানীয় সহযোগীরা আক্রমণ করে। তিনি তাদের হাতে সপরিবারে নিহত হন। তার দুই ভাই ও মাকে তার সাথে হত্যা করা হয়।
১৯৯৫ সালের ১৪ ডিসেম্বর বাংলাদেশ ডাকঘর তার ছবি দিয়ে ডাক টিকিট প্রকাশ করে।
জামায়াত-ই-ইসলামি বাংলাদেশের নেতা আব্দুল কাদের মোল্লাকে তার ও তার পরিবারের মৃত্যুর জন্য অভিযুক্ত করা হয়। এছাড়াও তার বিরুদ্ধে অনেক অভিযোগ ছিলো। ১২ ডিসেম্বর, ২০১৩ তারিখে কাদের মোল্লাকে ফাঁসি দেওয়া হয়।
রতনলাল ব্রহ্মচারী

রতনলাল ব্রহ্মচারী ( ) একজন প্রথিতযশা বায়ো কেমিস্ট ও ভারতে টাইগার ফেরোমন নিয়ে গবেষণার করার পথিকৃৎ। তিনি ফেরোমন নিয়ে গবেষণার জন্য বিখ্যাত হলেও তার শিক্ষাজীবন পদার্থবিদ্যার মহাকাশ বিজ্ঞান শাখার মধ্যে দিয়ে ত্বরান্বিত হয়েছিল। তিনি সত্যেন্দ্রনাথ বসুর নির্দেশনায় মহাকাশ বিজ্ঞান নিয়ে পড়াশোনা করেন। তিনি প্রায় পঞ্চাশ বছর ধরে টাইগার ফেরোমেনের উপর বাঘেদের স্বভাব বৈশিষ্ট্যের উপর গবেষণা করেছেন। এছাড়া আরো নানা ধরনের জীবের উপরেও তিনি গবেষণা করেছেন, শুধু তাই নয় তিনি গবেষণার জন্য আফ্রিকায় চোদ্দ বছর কাটিয়েছেন। ছাড়াও তিনি আমাজন অঞ্চলের গঠন বৈচিত্র নিয়ে গবেষণা করেছেন, ইন্দোনেশিয়ায় প্রথিতযশা পতঙ্গ বিজ্ঞানী গোপাল চন্দ্র ভট্টাচার্যের সাথে গবেষণাও করেছেন।
তিনি ১৩ ফেব্রুয়ারি ২০১৮ কলকাতার একটি বেসরকারি নার্সিং হোম কিছুদিন নিউমোনিয়া রোগ ভোগের পরে মারা যায়। তিনি চিকিৎসা বিজ্ঞানে গবেষণার জন্য মরণোত্তর দেহ দান করেছিলেন তাই তার মৃত্যুর পর আর.জি. কর হাসপাতালে দেহ দান করা হয়।
রতনলাল ব্রহ্মচারী ১৯৩২ সালে অবিভক্ত বাংলার ঢাকা জেলায় বাঙালি হিন্দু পরিবারের জন্মগ্রহণ করেন। 
তিনি তার প্রাথমিক শিক্ষা কলকাতা ঢাকা এবং হাম্বারগ শহরে করেন। তিনি ছিলেন জ্যোতির্বিজ্ঞানী। ভারতের তাত্ত্বিক পদার্থবিদ্যার বিখ্যাত বিজ্ঞানী সত্যেন্দ্রনাথ বসুর ছাত্র ছিলেন। যদিও ৯৬০ সালে তিনি জীববিদ্যায় উৎসাহী হন, এবং মলিকুলার এমব্রায়োলজি বিষয়ে মৌলিক গবেষণা করেছেন। জীবদেহে ফেরোমেনের ভূমিকা নিয়ে ইন্ডিয়ান স্ট্যাটিস্টিক্যাল ইনস্টিটিউট পড়াশোনা করেন।
প্রায় এক দশক Relativistic ফিল্ড থিওরিতে কাজ করার পরে তিনি ইন্ডিয়ান স্ট্যাটিস্টিক্যাল ইনস্টিটিউট ১৯৫৭ সালে প্রফেসর হিসেবে যোগ দেন এবং প্রাণিবিদ্যা বিভাগের গবেষণা করেন। ভারত ছাড়াও তিনি ইতালি ফ্রান্স এবং ইউরোপের বিভিন্ন দেশে বৃহত্তর ভাবে গবেষণা করেছেন।
আয়েশা বেদোরা চৌধুরী

আয়েশা বেদোরা চৌধুরী (১৯৩৫ – ১৯৭১) একজন বাংলাদেশী ডাক্তার, যিনি বাংলাদেশের স্বাধীনতা যুদ্ধে নিহত হন। তিনি বাংলাদেশের অন্যতম শহীদ বুদ্ধিজীবী।
আয়েশা বেদোরা চৌধুরী ১৯৩৫ সালের ৬ এপ্রিল তৎকালীন ব্রিটিশ ভারতের কলকাতায় (বর্তমানে পশ্চিমবঙ্গ) জন্মগ্রহণ করেন। তার বাবা ইমাদউদ্দীন চৌধুরী ও মা কানিজ ফাতেমা মাহমুদ। তিনি ১৯৫১ সালে কলকাতার ভিক্টোরিয়া ইনস্টিটিউশন থেকে স্নাতক পাশ করেন। তিনি কলকাতা ন্যাশনাল মেডিকেল কলেজে এমবিবিএস অধ্যয়ন শুরু করেন এবং ১৯৫৬ সালে স্নাতক পাশ করেন। অসাধারণ একাডেমিক কৃতিত্বের জন্য তিনি দুটি স্বর্ণপদক পেয়েছিলেন। ছাত্রজীবনে তিনি বাম ধারার রাজনীতি সঙ্গে জড়িত ছিলেন।
আয়েশা বেদোরা চৌধুরীর সর্বপ্রথম চাকরি করেন ভারতের আসামের গুয়াহাটির একটি সরকারি হাসপাতালে। তারপর তিনি দেশত্যাগ করে পূর্ব পাকিস্তানের ঢাকায় চলে যান এবং ঢাকা মেডিকেল কলেজ ও হাসপাতালে যোগ দেন। তিনি স্টেট ব্যাংক অব পাকিস্তানে মেডিকেল অফিসার হিসেবেও কাজ করেন। ১৯৭১ সালের ২৫ মার্চের পর বাংলাদেশের স্বাধীনতা যুদ্ধ শুরু হলে, তিনি মুক্তিযোদ্ধাদের চিকিৎসা প্রদান করতেন এবং তাদের আশ্রয় দিতেন।
১৯৭১ সালের ১৬ ডিসেম্বর পাকিস্তানি বাহিনী ভারতীয় সশস্ত্র বাহিনী ও মুক্তিবাহিনীর কাছে আত্মসমর্পণ করে। সেই দিন তিনি ধানমন্ডি-১৮ এ শেখ মুজিবুর রহমানের বাসায় গিয়েছিলেন। সেটি শেখ মুজিবের ব্যক্তিগত বাসভবন ছিল। এই বাড়িতে শেখ মুজিবুর রহমানের স্ত্রী বেগম ফজিলাতুন্নেসা ও তাদের দুই মেয়ে শেখ রেহানা ও শেখ হাসিনা বাস করতেন। যখন আয়েশা বেদোরার গাড়ি বাসার গেটের কাছে আসে, তখন পাকিস্তানি সৈন্যদের একটা দল সেখানে অবস্থান করছিল এবং তারা জানতো না যে পাকিস্তান বাহিনী আত্মসমর্পণ করেছে। তারা গাড়ি লক্ষ্য করে গুলি ছুড়ে। গুলিবিদ্ধ অবস্থায় আয়েশা বেদোরা চৌধুরীর মৃত্যু হয়।
লেডি হায়দারী ক্লাব

লেডি হায়দারি ক্লাব (১৯২৯) হলো ভারতের হায়দ্রাবাদ প্রদেশের মহিলাদের একটি অভিজাত ক্লাব। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো।
১৯২৯ সালে আমিনা হায়দারির মাধ্যমে লেডি হায়দারী ক্লাব শুরু হয়। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। আমিনা হায়দারী হলেন স্যার আকবর হায়দারীর স্ত্রী। তিনি নিজামের নির্বাহী পরিষদের সভাপতি ছিলেন। এই ক্লাবটি ভারতীয় ও ব্রিটিশ নারী এবং হায়দ্রাবাদ মহিলা সমিতি ক্লাব কর্তৃক ব্যবহৃত হয়। 
১৯৫২ সালে ক্লাবটিতে সামাজিক কর্মীদের নিয়ে একটি সম্মেলন অনুষ্ঠিত হয়। এই সম্মেলনে বক্তব্য দিতে আসেন এলিয়ানর রুজভেল্ট।
ক্লাব ভবনটির নকশা করেন জেইন ইয়ার জং। এতে একটি বিশেষ প্রবেশদ্বার ছিলো যা পর্দাযুক্ত নারীদের গাড়ী প্রবেশ ও বের হতে পারতো, কিন্তু লোকজন তা দেখতে পেতো না। বড় প্রবেশদ্বারের পরে ছিলো কক্ষ এবং হলরুম। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। ক্লাব একবার দরিদ্রদের জন্য একটি স্কুল চালু করেছিলো। সেখানে উর্দু, তেলুগু এবং ইংরেজি ভাষার বইবিশিষ্ট একটি গ্রন্থাগার ছিল। 
ক্লাবের ভবনটি ১৯৮৬ সালে গান্ধী মেডিকেল কলেজের অংশ হিসাবে সংযুক্ত করা হয়। কলেজ কর্তৃপক্ষ মনে করেছিলো যে ক্লাবটি যে স্থানে অবস্থিত ছিলো, তা যথাযথ নয়। তাছাড়া ক্লাবটিও তার ভবনকে কলেজের ব্যবহার করার অনুমতি দেয়। ২০১১ সালে ক্লাবটির সদস্য ছিলেন ১২০ জন। সদস্যদের জন্য এর ভবন সংস্কারের প্রয়োজন ছিল।
আমিনা হায়দারি

আমিনা হায়দারি (১৮৭৮-১৯৩৯) একজন ভারতীয় সমাজকর্মী ছিলেন।তিনি কায়সার-ই-হিন্দ পদক লাভ করেছিলেন।
আমিনা হায়দারী ১৮৭৮ সালে জন্মগ্রহণ করেন। হায়দ্রাবাদ রাজ্যের সাবেক প্রধানমন্ত্রী আকবর হায়দারী হলেন তার স্বামী।
আমিনা হায়দারী একজন বিশিষ্ট সমাজসেবক। নারী ও দরিদ্রদের জন্য তিনি বিবিধ কাজ করেছেন। ১৯০৮ সালের মুসির মহাবন্যার সময় বন্যার্তদের জন্য তিনি অনেক কাজ করেন। এই কাজের স্বীকৃতি স্বরূপ তাকে ১৯০৮ সালে কায়সার-ই-হিন্দ পদক প্রদান করা হয়। তিনিই প্রথম নারী, যিনি এই পদক লাভ করেন।
১৯২৯ সালে আমিনা হায়দারী মহিলাদের জন্য লেডি হায়দারী ক্লাব প্রতিষ্ঠা করেন। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। এছাড়া তিনি মাহবুবিয়া বালিকা বিদ্যালয় প্রতিষ্ঠা করেন, যা ঐ প্রদেশের প্রথম বালিকা বিদ্যালয়।
আমিনা হায়দারীর স্বামী হায়দ্রাবাদ রাজ্যের সাবেক প্রধানমন্ত্রী আকবর হায়দারী। আমিনার চাচা ছিলেন বিখ্যাত আইনজীবী এবং উল্লেখযোগ্য কংগ্রেসম্যান বদরুদ্দিন তায়াবজি।
১৯৩৯ সালে আমিনা হায়দারী মৃত্যুবরণ করেন।
অ্যাগনেস আতিম আপেয়া

অ্যাগনেস আতিম আপেয়া হলেন উগান্ডার একজন সামাজিক উদ্যোক্তা। ২০১৭ সালে তিনি "বিবিসি ১০০ নারী" র তালিকায় স্থান পেয়েছিলেন।
অ্যাগনেস আতিম আপেয়া উগান্ডার মার্টয়ার্স বিশ্ববিদ্যালয় থেকে স্নাতকোত্তর করার পর যুক্তরাজ্যের রিডিং বিশ্ববিদ্যালয় থেকে ডক্টরেট ডিগ্রি লাভ করেন।
তিনি উগান্ডায় স্থানীয় সরকার অর্থায়ন কমিশনের প্রধান হিসেবে দায়িত্ব পালন করছেন। এছাড়াও তিনি হোপ ডেভেলপমেন্ট ইনিশিয়েটিভের প্রতিষ্ঠাতা এবং সিইও। হোপ ডেভেলপমেন্ট ইনিশিয়েটিভ দেশটির নারী খামারিদের মাঝে ধান উৎপাদন প্রসারে কাজ করে যাচ্ছে। তার প্রতিষ্ঠানের এহেন কর্মকাণ্ডের দরুন তাকে "ধান মাতা" বলে অভিহিত করা হয়ে থাকে। হোপ ডেভেলপমেন্ট ইনশিয়েটিভ ধান ছাড়াও ভেজিটেবল অয়েল ও কাসাভা পণ্য নিয়েও কাজ করে চলেছে।
২০১৭ সালে তাকে "বিবিসি ১০০ নারী" র তালিকায় স্থান দেওয়া হয়।
ওকসানা মারকারোভা

ওকসানা সেরহিয়িভনা মারকারোভা (; জন্ম ২৮ অক্টোবর ১৯৭৬) হলেন একজন ইউক্রেনীয় রাজনীতিবিদ যিনি দেশটির অর্থমন্ত্রী হিসেবে দায়িত্ব পালন করছেন। দেশটির আইনসভা ওলেক্সান্দার ড্যানিল্যুককে বরখাস্ত করার পক্ষে মত দিলে তিনি ২০১৮ সালের ৮ জুন ভারপ্রাপ্ত অর্থমন্ত্রী হিসেবে দায়িত্ব গ্রহণ করেন।
১৯৯৯ সালে মারকারোভা কিয়েভ-মোহিলা একাডেমি থেকে পরিবেশবিজ্ঞানের উপরে স্নাতকোত্তর ডিগ্রি লাভ করেন। ২০০১ সালে যুক্তরাষ্ট্রের ইন্ডিয়ানা বিশ্ববিদ্যালয় থেকে তিনি পাবলিক ফিন্যান্স অ্যান্ড ট্রেডের উপর আরেকটি মাস্টার্স ডিগ্রি লাভ করেন।
২০১৫ সাল পর্যন্ত মারকারোভা বেসরকারি খাতে যুক্ত ছিলেন। ২০১৫ সালের মার্চে তাকে অর্থ প্রতিমন্ত্রী হিসেবে নিযুক্ত করা হয়। ওলেকসান্দার ড্যানিল্যুক ২০১৮ সালের ৭ জুন বরখাস্ত হলে তিনি ৮ জুন দেশটির ভারপ্রাপ্ত অর্থমন্ত্রী হিসেবে দায়িত্ব গ্রহণ করেন।
তিনি ব্যাংকার ও ব্যবসায়ী ড্যানিলো ভোলিনেটসের সাথে বিবাহবন্ধনে আবদ্ধ হয়েছেন। তাদের চারজন সন্তান আছে (দুইজন ড্যানিলো ভোলিনেটসের আগের পক্ষের)।
ফাউজিয়া গাইলানি

ফাউজিয়া গাইলানি আফগানিস্তানের একজন মহিলা রাজনীতিবিদ। ২০০৫ সালে হেরাত প্রদেশ থেকে আফগানিস্তানের ওলেসি জিরগার, দেশটির পার্লামেন্টের নিম্নকক্ষ, সদস্য হিসেবে নির্বাচিত হন। তিনি প্রায় ১৬,৮৮৫ ভোট পেয়ে হেরাত থেকে নির্বাচিত হন।
নির্বাচনের আগে ফাউজিয়া একটি ফিটনেস সেন্টার প্রতিষ্ঠা করেন। তিনি আফগানিস্তানের গাইলানি বংশীয় পশতুন পরিবারের অন্তর্গত। ফাউজিয়া নারীর বিরুদ্ধে সহিংসতার বিরুদ্ধে কথা বলেছেন, এবং মেয়েদের জোরপূর্বক বিয়ের বিরুদ্ধেও সোচ্চার। তিনি নিজেই মাত্র তেরো বছর বয়সে বিয়ে করতে বাধ্য হয়েছিলেন। আফগানিস্তানের কবি নাদিয়া আঞ্জুমানের হত্যার পর তাকে ব্যাপকভাবে উদ্ধৃত করা হয়েছিল। নাদিয়া আঞ্জুমানের স্বামীকে তার হত্যার জন্য গ্রেফতার করা হয়েছিল।
কংগ্রেসিয়াল রিসার্চ সার্ভিস ফাউজিয়াকে স্বাধীন প্রতিনিধি হিসাবে বর্ণনা করে, যার সমর্থনে হামিদ কারজাই প্রশাসন জয়ের জন্য কষ্ট পোহাতে হয়েছিল।
আনরকালী কউর হনারিয়ার

আনরকালী কউর হনারিয়ার একজন পাঞ্জাবী শিখ আফগান রাজনীতিবিদ।. তিনি একজন নারী অধিকার কর্মী এবং একজন দন্ত-চিকিৎসক হিসেবে আফগানিস্তানের একটি হাসপাতালে কর্মরত আছেন। আফগানিস্তানে মাত্র ৩০,০০০ এর মতো শিখ এবং হিন্দু রয়েছে, ডা. আনরকালী কউর হনারিয়ার তাদের মধ্যে একজন । তিনি আফগানিস্তানের জাতীয় পরিষদের প্রথম অমুসলিম সদস্য।
২০০১ সালে আফগানিস্তান যখন তালিবান মুক্ত হয়, হনারিয়ার তখন কাবুল বিশ্ববিদ্যালয়ে মেডিসিনের উপর অধ্যয়ন করেন। তালিবান পতনের পর আফগানিস্তানের অর্ন্তবর্তীকালীন সরকার সদস্য, লয়া জিরগার সদস্য, এবং আফগান সংবিধান প্রণয়ন কমিটির সদস্য নির্বাচিত হন। ২০০৬ সালে তিনি আফগান স্বাধীন মানবাধিকার কমিশনের সদস্য হন। ২০১০ সালে, দেশের মেশরানি জিরগার সদস্য হিসেবে নির্বাচিত হন এবং প্রথম অমুসলিম নারী হিসেবে পার্লামেন্টের সদস্য হওয়ার মাইলফলক অর্জনের করেন। ২০১৫ সালের মাঝামাঝি সময়ে তিনি তার পদ থেকে পদত্যাগ করেন।
হনারিয়ার একজন সুপরিচিত মানবাধিকার কর্মী এবং সহনশীলতা এবং অহিংসা প্রচারের জন্য ইউনেস্কো-মদনজিৎ সিং পুরস্কারে ভূষিত করা হয়েছে। "তার কাজে তার দেশের মহিলাদের গার্হস্থ্য নির্যাতন, জোরপূর্বক বিয়ে এবং লিঙ্গ বৈষম্যের শিকার হওয়া এবং মানবাধিকার, পারস্পরিক শ্রদ্ধা ও সহনশীলতার আদর্শের উন্নয়নের ক্ষেত্রে ভূমিকা রেখেছে।" ২০০৯ সালে হনারিয়ার রেডিও ফ্রি ইউরোপীয় আফগান চ্যাপ্টার কর্তৃক বছরের সেরা ব্যক্তি হিসেবে মনোনিত হন।<ref name="RFE/RL"></ref>
কবিরুল ইসলাম রতন

কবিরুল ইসলাম রতন হলেন একজন বাংলাদেশী চলচ্চিত্র নৃত্য পরিচালক এবং নৃত্য পরিকল্পনাকারী। ২০০৭ সালে, তিনি দারুচিনি দ্বীপ চলচ্চিত্রের জন্য বাংলাদেশ জাতীয় চলচ্চিত্র পুরস্কার শ্রেষ্ঠ নৃত্য পরিচালক হিসেবে পুরস্কার জিতে নেন।
জাতীয় চলচ্চিত্র পুরস্কার
অক্ষরা হাসান

অক্ষরা হাসান হলেন একজন ভারতীয় চলচ্চিত্র অভিনেত্রী, যিনি হিন্দি ও তামিল চলচ্চিত্রে অভিনয় করেছেন। তিনি কামাল হাসান ও সারিকা ঠাকুরের কন্যা এবং শ্রুতি হাসানের ছোটবোন।
কমল হাসান ও সারিকা ঠাকুরের কন্যা অক্ষরা হাসান ১৯৯১ সালের ১২ অক্টোবর তামিলনাড়ুর চেন্নাইয়ে জন্মগ্রহণ করেন। তার বড়ো বোন হলেন চলচ্চিত্র অভিনেত্রী শ্রুতি হাসান। তিনি চেন্নাইয়ের অ্যাবাকাস মন্টেসৌরি স্কুল, মুম্বাইয়ে বিকন হাই স্কুল এবং বেঙ্গালুরুর ইন্দাস ইন্টারন্যাশনাল স্কুলে পড়েছেন।
তিনি মুম্বাইয়ে তার মায়ের সাথে বাস করেন।
২০১০ সালে রাহুল ঢোলাকিয়ার "সোসাইটি" চলচ্চিত্রে সহকারী পরিচালক হিসেবে যুক্ত হবার মাধ্যমে তিনি চলচ্চিত্রাঙ্গনে পা রাখেন। ২০১৩ সালে মুক্তিপ্রাপ্ত "কাদাল" চলচ্চিত্রে অভিনয়ের প্রস্তাব তার কাছে আসলেও তিনি তা গ্রহণ করেন নি।
অবশেষে, ২০১৪ সালে "শামিতাভ" চলচ্চিত্রে ধানুশের বিপরীতে অভিনয়ের মাধ্যমে তিনি অভিনেত্রী হিসেবে যাত্রা শুরু করেন ; চলচ্চিত্রটিতে মুখ্য ভূমিকায় অভিনয় করেছিলেন অমিতাভ বচ্চন।
২০১৭ সালে মুক্তিপ্রাপ্ত হিন্দি চলচ্চিত্র "লালি কি শাদি মেঁ লাড্ডু কা দিওয়ানা" তে তিনি ভিভান শাহের বিপরীতে অভিনয় করেন। সে বছর তার অভিনীত তামিল চলচ্চিত্র "ভিভেগাম" মুক্তি পায়। ২০১৯ সালে তার অভিনীত তামিল চলচ্চিত্র "কাদারাম কোন্দান" মুক্তি পাবে। এছাড়াও, অভিনয়ের পাশাপাশি তিনি আসন্ন চলচ্চিত্র "সাবাস নাইডু" তে সহকারী পরিচালক হিসেবে যুক্ত আছেন, যেটি তামিল, তেলুগু ও হিন্দি ভাষায় মুক্তি পাবে।
লিলিয়ান এলিদাহ

লিলিয়ান এলিদাহ হলেন জাম্বিয়ার একজন রন্ধনশিল্পী, যিনি সুইজারল্যান্ডের সিজার রিটজ কুলিনারি আর্ট একাডেমি থেকে রন্ধনশিল্পে ডিগ্রি লাভ করেছেন এবং জাম্বিয়ার রাজধানী লুসাকায় টোয়ালা রেস্টুরেন্ট নামে একটি রেস্টুরেন্ট চালান।
লিলিয়ান এলিদাহ জাম্বিয়ার লুসাকায় জন্মগ্রহণ করলেও তার শৈশবের অধিকাংশ সময় কেটেছে সুইডেনে। সুইডেনের কলেজ থেকেই তিনি স্নাতক ডিগ্রি লাভ করেছেন। পেশাদার রন্ধনশিল্পী হিসেবে নিজেকে গড়তে চাইলে তিনি সুইজারল্যান্ড গমন করেন এবং সেখানকার সিজার রিটস কুলিনারি আর্ট একাডেমি থেকে রন্ধনশিল্পের উপরে ডিগ্রি অর্জন করেন।
সুইজারল্যান্ডে রন্ধনশিল্পের উপরে ডিগ্রি অর্জনের পর তিনি ফ্রান্সে যান এবং সেখানে অ্যান্থনি লেবৌবের অধীনে তিনি রন্ধনশিল্পী হিসেবে কাজ করেন।
১৯ বছর বয়সে তিনি জাম্বিয়ার জাতীয় দৈনিক "দ্য পোস্ট" এর তৎকালীন নিবন্ধ লেখকদের মাঝে সর্বকনিষ্ঠ নিবন্ধ লেখক হিসেবে সে পত্রিকায় খাবার বিষয়ক নিবন্ধ লেখা শুরু করেন। এরপর তিনি 'টোয়ালা ক্যাটেরিং' নামে নিজস্ব ক্যাটেরিং কোম্পানি এবং টোয়ালা রেস্টুরেন্ট চালু করেন। তিনি তার রেস্টুরেন্টে ইউরোপীয় ও আফ্রিকান রন্ধনশৈলীর সংমিশ্রণে তৈরি খাবার পরিবেশন করেন।
তার ব্যবসায়িক উদ্যোগ ন্যামুকা জাম্বিয়া নামের একটি উদ্যোগ কর্মসূচির প্রতিবেদনে বর্ণিত হয়েছিল, যে প্রতিবেদনটির জন্য ন্যামুকা জাম্বিয়াকে সহায়তা প্রদান করেছিল ইউকে এইড।
কলম্বীয় লেখিকাদের তালিকা

এটি কলম্বিয়াতে জন্মগ্রহণকারী বা সেই দেশের সাথে ঘনিষ্ঠভাবে যুক্ত নারী লেখিকাদের একটি তালিকা ।
সীমা জয়েন্ডা

সীমা জয়েন্ডা (দারিঃ سیما جوینده) একজন আফগান নারী রাজনীতিবিদ। তিনি কাবুল প্রদেশের ডেপুটি গভর্নর এবং পূর্বে ঘোর প্রদেশের গভর্নর ছিলেন। ২০১৫ সালের নভেম্বর পর্যন্ত, আফগানিস্তানের প্রাদেশিক গভর্নর পদে অধিষ্ঠিত দুই নারীর একজন তিনি। সীমা চাকরিতে সাঈদ আনোয়ার রহমতির স্থলাভিষিক্ত হন।
মির্জা গুল আকা খানের মেয়ে সীমা জয়েন্ডা ১৯৭১ সালে আফগানিস্তানের ঘোর প্রদেশের ফিরোজ কোহে জন্মগ্রহণ করেন। তিনি বিবাহিত এবং নয় সন্তানের জননী। জয়েন্ডা দারি, পশতু এবং ইংরেজিতে কথা বলতে পারেন। জয়েন্ডা ২০০৫ সালে ঘোর প্রদেশের টেগা টেমর উচ্চ বিদ্যালয়ে তার প্রাথমিক ও মাধ্যমিক শিক্ষা শেষ করে ২০০৯ সালে টিচার্স ট্রেনিং ইনস্টিটিউট অফ ঘোর থেকে ১৪তম শ্রেণীর সার্টিফিকেট অর্জন করেন।
জয়েন্ডা মহিলা সংস্থা বিশেষ করে নারীর ক্ষমতায়নের জন্য অবদান রাখার প্রোগ্রামগুলির সাথে কাজ করেছে। তিনি তালিবান শাসনের অধীনে একজন শিক্ষক হিসেবে কাজ করেছিলেন এবং মেয়েদের নিম্নশ্রেণির পাঠক্রম দিতেন। তালিবানদের পতনের পর তিনি ঘোর প্রদেশের উচ্চ বিদ্যালয়গুলিতে শিক্ষক হিসেবে কাজ করতে থাকেন। ঘোরের গভর্নর অফিস ও গ্রামীণ উন্নয়ন বিভাগ সহ সরকারি অফিসগুলিতে তিনি কাজ করেছেন। আফগানিস্তানে নারীর ক্ষমতায়নের জন্য কাজ করতে গিয়ে তিনি দুই বছরেরও বেশি সময় ধরে আধা-সরকারী বিশেষ করে গ্রামীণ উন্নয়ন সংস্থার প্রাদেশিক প্রশিক্ষক হিসেবে বেসরকারি অফিসগুলিতেও কাজ করেছেন। ২০০২ সালে তিনি লয়া জিরগার জরুরী নির্বাচন এবং ২০০৩ সালে লয়া জিরগার নির্বাচনে অংশগ্রহণ করেছিলেন।
জয়েন্ডা ২০১৫ সালের জুন মাসে ঘোর প্রদেশের গভর্নর নিযুক্ত হন। হুমকি ও চাপের মুখে তাকে ২০১৫ সালের ডিসেম্বরে পদ থেকে অপসারণ করা হয় এবং ডিসেম্বর ২০১৫ সালে কাবুল প্রদেশের ডেপুটি গভর্নর নিযুক্ত হন।
২০১৯ বাংলাদেশ ক্রিকেট দলের শ্রীলঙ্কা সফর

বাংলাদেশ জাতীয় ক্রিকেট দল তিনটি একদিনের আন্তর্জাতিক খেলার জন্য শ্রীলঙ্কা সফর করে, যা জুলাই ২০১৯-এ অনুষ্ঠিত হয়।
মূলত এ সফরটি ২০১৯ এর ডিসেম্বরে হওয়ার জন্য নির্ধারিত ছিল, কিন্তু ২০১৯-২০ বাংলাদেশ প্রিমিয়ার লিগ এর সাথে যাতে ব্যাঘাত না ঘটে সেজন্য সফরের তারিখ পরিবর্তন করা হয়।
১১ মে ২০১৯, বাংলাদেশ ক্রিকেট বোর্ড (বিসিবি) সভাপিত নাজমুল হাসান পাপন এক বিবৃতিতে বলেন যে, অপ্রত্যাশিত ভাবেই বাংলাদেশ দলের শ্রীলঙ্কা সফর জুলাইয়ে নিয়ে আসা হয়েছে। এপ্রিল ২০১৯-এ শ্রীলঙ্কায় বোমা হামলার কথা উল্লেখ করে বলেন, আবারো যে কোন সময় আরেকটি সন্ত্রাসী হামলা হতে পারে এমন শঙ্কা থেকেই এ পরিবর্তন। ২৭ জুন ২০১৯, এক প্রতিবেদনে বলা হয় যে, বাংলাদেশ নাগরিক গোয়েন্দা সংস্থার পক্ষ থেকে চারজন জাতীয় নিরাপত্তা গোয়েন্দা (এনএসআই) শ্রীলঙ্কায় পাঠানো হয়েছে সেখানকার পরিস্থিতি সম্পর্কে অবগত হওয়ার জন্য। ৮ জুলাই ২০১৯, শ্রীলঙ্কান ক্রিকেট বোর্ড নিশ্চিত করে যে, সফরটি এগিয়ে যাবে, এবং তিনটি খেলাই অনুষ্ঠিত হবে রানাসিংহে প্রেমাদাসা স্টেডিয়াম, কলম্বোতে।
সিরিজের জন্য শ্রীলঙ্কা ২২ সদস্যের খেলোয়াড়ী দল ঘোষণা করে, যা পরবর্তীতে কাট-ছাট করে ১৭ সদস্যের চূড়ান্ত দল ঘোষণা করা হয়। প্রধান নির্বাচক অশান্ত ডিমেল বলে যে, এটা তাদেরকে ব্যক্তিগতভাবে প্রত্যেকটি খেলার জন্য প্রস্তুত থাকতে সহায়ক হবে। সিরিজের পূর্বে বাংলাদেশ দলের অধিনায়ক মাশরাফি মর্তুজা ইনজুরির কারণে দল থেকে বাদ পড়েন ফলে, তামিম ইকবাল একদিনের আন্তর্জাতিকে প্রথমবারের মতো অধিনায়ক হিসাবে মনোনীত হয়।
শ্রীলঙ্কান বোলার লাসিথ মালিঙ্গা ঘোষণা করে যে, কলম্বোর এই সিরিজের পরে একদিনের আন্তর্জাতিক ক্রিকেট থেকে অবসর গ্রহণ করবে। শ্রীলঙ্কা ক্রিকেট ঘোষণা করে যে, শেষ ওডিআই ম্যাচটি শ্রীলঙ্কান বোলার নুয়ান কুলাসেকারাকে উৎসর্গ করা হবে, যিনি আন্তর্জাতিক ক্রিকেট থেকে অবসর গ্রহণ করেছেন।
সিরিজের পূর্বে মাশরাফি মর্তুজা এবং মোহাম্মদ সাইফুদ্দিন ইনজুরির কারণে বাংলাদেশ স্কোয়াড থেকে বাদ পড়ে এবং পর্যায়ক্রমে ফরহাদ রেজা এবং তাসকিন আহমেদ স্কোয়াডে অন্তর্ভুক্ত হয়। ২৩ জুলাই ২০১৯ শফিউল ইসলাম সুহাস বাংলাদেশ স্কোয়াডে অন্তর্ভুক্ত হয়।
শ্রীলঙ্কার ২২ সদস্যের প্রাথমিক দলে আমিলা আপন্সো, নিরোশন ডিকওয়েলা, দানুষ্কা গুণতিলকা, লাহিরু মাদুশঙ্কা ও লক্ষ্মণ সন্দাকান এর নাম থাকলেও চূড়ান্ত ১৭ সদস্যের দলীয় স্কোয়াড থেকে বাদ দেয়া হয়।
মানিঝা ওয়াফেক

মানিঝা ওয়াফেক হলেন আফগানিস্তানের একজন উদ্যোক্তা ও নারী অধিকার কর্মী।
অর্থনীতির ছাত্রী মানিঝা ওয়াফেক ২০০২ সাল থেকে দেশটিতে নারীর ক্ষমতায়ন ও লৈঙ্গিক সমতায়ন বিষয়ক বিভিন্ন প্রকল্পের সাথে যুক্ত আছেন। তিনি আফগানিস্তানে প্রশিক্ষণার্থীদের লিঙ্গ ও আইনি কাঠামো বিষয়ক সারগ্রন্থ রচনার সাথে যুক্ত ছিলেন। এছাড়াও নতুন ব্যবসায়ীদের জন্য সারগ্রন্থ রচনা করেছেন তিনি। তিনি নারীদেরকে দেশটির মূলধারায় যুক্ত করতে দেশটির ৫০০ জনেরও অধিক সরকারি কর্মচারীদের প্রশিক্ষণ প্রদান করেছেন। তিনি নারীর অর্থনৈতিক ক্ষমতায়ন প্রতিষ্ঠানের 'ব্যবসার মাধ্যমে শান্তি' কর্মসূচির সাথে দশ বছর যুক্ত ছিলেন। তিনি দেশটির আড়াইশরও অধিক নারী ব্যবসায়ীদের প্রশিক্ষণ প্রদান করেছেন।
২০০৮ সালে কাবুলের একটি পরামর্শক প্রতিষ্ঠানের চারজন নারী পরামর্শকের একজন হিসেবে কাজ করেছেন তিনি। ২০১২ সালে তিনি ও তার বোন সানিয়া ওয়াফেক 'ওয়ান্ডারল্যান্ড উইমেন' নামে একটি পোশাক উৎপাদনকারী প্রতিষ্ঠান প্রতিষ্ঠা করেন। ব্যবসায়ের পাশাপাশি তিনি আফগান উইমেন্স নেটওয়ার্কের এক্সিকিউটিভ বোর্ড মেম্বার হিসেবেও দুই বছর যুক্ত ছিলেন। এছাড়াও তিনি লিডিং এন্টারপ্রেনারস ফর আফগানিস্তান ডেভেলপমেন্ট প্রতিষ্ঠার সাথে যুক্ত ছিলেন। তিনি দেশটিতে নারীর অধিকার প্রতিষ্ঠায় ও নারী পুরুষের বৈষম্য নিরসনে কাজ করে চলেছেন।
মাসুমা আল মুবারক

মাসুমা আল মুবারক (জন্ম: ১৯৪৭) হচ্ছেন কুয়েতের প্রথম মহিলা মন্ত্রী, ২০০৫ সালের ২০শে জুন তিনি মন্ত্রীসভায় নিযুক্ত হন। তিনি মার্কিন যুক্তরাষ্ট্রে শিক্ষা লাভ করেছেন এবং রাষ্ট্রবিজ্ঞানের একজন অধ্যাপক।
মাসুমা ১৯৭১ সালে উচ্চশিক্ষা লাভের জন্য মার্কিন যুক্তরাষ্ট্রে গমন করেন।
তিনি ১৯৭৬ সালে উত্তর টেক্সাস বিশ্ববিদ্যালয় থেকে এমএ সম্পূর্ণ করেন। পরে তিনি ডেনভার বিশ্ববিদ্যালয় থেকে ডক্টরেট অর্জন করেন। ১৯৮২ সাল থেকে তিনি কুয়েত বিশ্ববিদ্যালয়-এ রাষ্ট্রবিজ্ঞান বিষয়ে শিক্ষাদান করছেন।
তিনি নারীর সমান অধিকারের ক্ষেত্রে সক্রিয় আছেন এবং 'আল আন্বা' পত্রিকায় দৈনিক কলাম লিখেন। ২০০২-এ লিঙ্গ বা সহশিক্ষার বিলোপের বিরোধিতা করে তিনি একটি পিটিশনে স্বাক্ষর সংগ্রহ করেন।
জুন ২০০৫-এ, প্রধানমন্ত্রী সাবাহ আল আহমদ আল সাবাহ-এর মন্ত্রীসভায় তিনি পরিকল্পনা মন্ত্রী এবং প্রশাসনিক উন্নয়ন বিষয়ক প্রতিমন্ত্রী নিযুক্ত হন। ২৫ই আগস্ট ২০০৭-এ, জাহরা-এর একটি হাসপাতালে অগ্নিকান্ডের ঘটনার পর তিনি স্বাস্থ্যমন্ত্রী হিসাবে পদত্যাগ করেন, সেই অগ্নিকান্ডে দুইজন রোগী মৃত্যুবরণ করে।
২০০৯ সালের কুয়েতের সংসদীয় নির্বাচনে, তিনি এবং অন্য তিন মহিলা নির্বাচনী আসনে জয়ের মাধ্যমে প্রথম কুয়েতি সংসদে প্রবেশ করেন।